**Frances Wilson Grayson** (født c. 1892 – død c. 23. desember 1927) var en amerikansk kvinne som omkom under en flyvning til Newfoundland, like før sitt forsøk på å fly over Atlanterhavet. Hun var niese til President Woodrow Wilson.

Unge år
-------

Grayson ble født som **Frances Wilson** i Cherokee Village, Arkansas, til A. J. Wilson. Hennes familie flyttet fra Arkansas til Indiana da hun gikk ut av Muncie High School i Muncie, Indiana. Hun gikk deretter på Chicago Musical College i Chicago, Illinois. Hennes plan var å akkompagnere sin bror som planla å bli profesjonell sanger. Da broren døde stoppet hun med sine musikkstudier. Hun gikk så på Swarthmore College i Swarthmore, Pennsylvania for resitasjon og drama

På Swarthmore College møtte hun John Brady Grayson, og de ble gift 15. september 1914. De ble skilt etter et barnløst ekteskap i ni år.

New York
--------

Frances Grayson flyttet så til New York City, hvor hun skrev for avviser. Hun ble deretter eiendomsmegler.

Luftfartskarriere
-----------------

I New York ble Grayson interessert i flyvning og ideen om å foreta en flyvning over Atlanterhavet. Hun kjøpte et nytt Sikorsky S-36 Amfibium som hun døpte *Dawn*, og fikk finansiell støtte for turen fra Mrs. Aage Ancker. Hun engasjerte løytnant Oskar Omdal som pilot, Brice Goldsborough som navigatør og Frank Koehler som radiooperatør. De planla å starte fra Newfoundland. Omdal skulle fly over Atlanterhavet, selv om Grayson kan ha planlagt å fly deler av strekningen selv.

De fire tok av fra Curtiss Field på Long Island, New York om kvelden 23. desember 1927, med kurs for Harbor Grace på Newfoundland. De sendte melding over radio at noe var galt, men nådde ikke Newfoundland, og spor etter flyet ble aldri funnet. Flyet styret antagelig i havet utenfor Nova Scotia under en storm. Grayson ble 35 år gammel.

Minner
------

I 1928 ble flere innsjøer nordvest i Ontario navnsatt til ære for de omkomne flyvere fra 1927,. Disse omfatter Goldsborough Lake (50°42′N 89°20′V), Grayson Lake (50°53′N 89°26′V) og Omdahl  [sic] Lake (50°49′N 89°29′V) alle nær hverandre i Wabakimi Provincial Park.

Se også
-------

* Elsie Mackay
* Amelia Earhart

Referanser
----------

1. 1 2  Jackson, Joe, *Atlantic Fever: Lindbergh, His Competitors, and the Race to Cross the Atlantic*, New York: Farrar, Straus, and Giroux, 2012, ISBN 978-0-374-10675-1, p. 414.
2. ↑  Ontario Ministry of Natural Resources (2007). «St. Raphael Signature Site Strategy» (PDF). Toronto, ON. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 19. juli 2011.  «Arkivert kopi» (PDF). Arkivert fra originalen (PDF) 27. september 2012. Besøkt 11. august 2017.  p 14.
3. ↑  «Lost Aviators: New Lakes Named». *The West Australian*. Perth, WA. 16. januar 1928. s. 13. Besøkt 19. juli 2011.

Kilder
------

* New York Times, December 26, 1927, page 1; "Grayson Plane Radioed 'Something Wrong' Friday Night; Then the Signaling Ceased, Silent for 54 Hours Since; Probably Lost Off The Nova Scotia Coast in a Storm."
* The Frederick Post; Frederick, Maryland; December 28, 1927; Hope Dwindiling in Plane Search

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |